ਡਲਵਾਲ
ਡਲਵਾਲ (ਉਰਦੂ: ڈلوال) ਪਾਕਿਸਤਾਨ ਦੇ ਪੰਜਾਬ ਸੂਬੇ ਵਿੱਚ ਚਕਵਾਲ ਜ਼ਿਲ੍ਹੇ ਦਾ ਇੱਕ ਪਿੰਡ ਅਤੇ ਯੂਨੀਅਨ ਕੌਂਸਲ, ਇੱਕ ਪ੍ਰਬੰਧਕੀ ਉਪਮੰਡਲ ਹੈ, ਇਹ ਚੋਆ ਸੈਦਨ ਸ਼ਾਹ ਤਹਿਸੀਲ ਦਾ ਹਿੱਸਾ ਹੈ ਅਤੇ 32°42'0N 72°52'60E 'ਤੇ ਸਥਿਤ ਹੈ। ਇਹ ਬਹੁਤ ਪੁਰਾਣਾ ਪਿੰਡ ਹੈ ਜੋ ਰਾਜਾ ਦੌਲਤਾ ਖਾਨ ਨਾਲ ਜੁੜਿਆ ਹੋਇਆ ਹੈ। ਅਬਾਦੀ ਦੀ ਬਹੁਗਿਣਤੀ ਜੰਜੂਆ, ਰਾਜਪੂਤ, ਅਵਾਨ ਹਨ। ਥੋੜ੍ਹੇ ਮਿਨਹਾਸ, ਭੱਟੀ ਵੀ ਹਨ। ਡਲਵਾਲ ਵਿੱਚ ਛੋਟੀ ਈਸਾਈ ਘੱਟ ਗਿਣਤੀ ਸਹਿਤ ਮੁੱਖ ਤੌਰ 'ਤੇ ਮੁਸਲਮਾਨ ਹਨ। ਮਿਸ਼ਨ ਹਾਈ ਸਕੂਲ ਦੀ ਸਥਾਪਨਾ 1900 ਵਿੱਚ ਈਸਾਈਆਂ ਨੇ ਕੀਤੀ ਸੀ। ਪਾਕਿਸਤਾਨ ਦੀ ਆਜ਼ਾਦੀ ਤੋਂ ਪਹਿਲਾਂ ਚਕਵਾਲ ਜ਼ਿਲ੍ਹੇ ਵਿਚ ਇਹ ਇਕੋ ਇਕ ਸੀ, ਜਿਸ ਦੀ ਸ਼ੁਰੂਆਤ ਫਰਾਂਸਿਸਕਨ ਪਾਦਰੀਆਂ ਨੇ ਕੀਤੀ ਸੀ। ਇਸਦਾ ਰਾਸ਼ਟਰੀਕਰਨ 1972 ਵਿੱਚ ਕੀਤਾ ਗਿਆ ਸੀ ਅਤੇ 2000 ਵਿੱਚ ਇਸਦਾ ਗੈਰ-ਰਾਸ਼ਟਰੀਕਰਨ ਕਰ ਦਿੱਤਾ ਗਿਆ ਸੀ ਅਤੇ ਕੈਥੋਲਿਕਾਂ ਨੂੰ ਵਾਪਸ ਕਰ ਦਿੱਤਾ ਗਿਆ ਸੀ।